
PËR DISA NDRYSHIME DHE SHTESA NË VENDIMIN NR. 1299, DATË 16.12.2009, TË KËSHILLIT TË MINISTRAVE, “PËR MIRATIMIN E STRUKTURËS, TË ORGANIKËS DHE TË NUMRIT TË PUNONJËSVE TË SHËRBIMIT TË GJENDJES CIVILE NË BASHKI/NJËSI BASHKIAKE/KOMUNA DHE NË DEGËT E QARQEVE”, 
TË NDRYSHUAR

Në mbështetje të nenit 100 të Kushtetutës dhe të nenit 62, të ligjit nr. 10129, datë 11.5.2009, “Për gjendjen civile”, të ndryshuar, me propozimin e ministrit të Brendshëm, Këshilli i Ministrave

VENDOSI:

1. Në vendimin nr. 1299, datë 16.12.2009, të Këshillit të Ministrave, të ndryshuar, bëhen ndryshimet dhe shtesat, si më poshtë vijon:
a) Kudo, në titull dhe në tekstin e vendimit, fjalët “... njësi bashkiake/komuna ...” zëvendësohen me “... njësi administrative ...” dhe fjalët “... zyrat e gjendjes civile në degët e qarkut/rrethi ...” zëvendësohen me “... zyrat e arkivit të gjendjes civile pranë prefektit të qarkut ...”; 
b) Në pikën 4, numri i zyrave të gjendjes civile bëhet 394; 
c) Pas pikës 4 shtohet pika 4/1, me këtë përmbajtje: 
“4/1. Dokumentet aktlindje, sipas modelit nr.1, dhe aktvdekje, sipas modelit nr.3, të lidhjes nr.1, bashkëlidhur vendimit nr. 332, datë 17.3.2010, të Këshillit të Ministrave, “Për përcaktimin e formës, të elementeve përbërëse, mënyrës së mbajtjes e afatit të përdorimit të dokumenteve bazë, që mbahen dhe lëshohen nga shërbimi i gjendjes civile”, të ndryshuar, mbahen edhe nga nëpunësit e gjendjes civile të atashuar pranë institucioneve të shërbimit spitalor publik dhe privat, ku kryhet lindja (apo ndodh vdekja e foshnjës), nën juridiksionin territorial të bashkive.”. 
ç) Në pasqyrën nr.2, në tabelën e organikës së shërbimit të gjendjes civile për Bashkinë Tiranë, rreshtat me numrat 19, 20 e 21 ndryshojnë si më poshtë:
	Nr.
	Bashkia Tiranë
	ZGJC

	19
	Njësia Administrative Dajt dhe Dajt/1
	2

	20
	Njësia Administrative Farkë dhe Farkë/1
	2

	21
	Njësia Administrative Kashar dhe Kashar/1
	2



2. Ngarkohet Ministria e Brendshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.

